Bugulmos–Belebėjaus aukštuma
Bugulmos–Belebėjaus aukštuma (rus. Бугульминско-Белебеевская возвышенность, tot. Бөгелмә-Бәләбәй калкулыгы) – aukštuma Rytų Europos lygumos pietryčiuose, Rusijoje, Tatarstano, Baškortostano, Samaros ir Orenburgo sričių plotuose. Sudaro kairiųjų Volgos, Belajos ir Kamos vandenskyrą. Aukštis iki 418 m. Sudaryta iš atskirų skliautgūbrių, suskaidyta upių, gausūs eroziniai kraštovaizdžiai. Yra karstinių urvų, bedugnių. Būdingos miškastepės ir stepės (daugiausia išdirbtos). Yra naftos telkinių (Volgos–Uralo naftingasis baseinas).